CELEX: 32012R0414
Language: ro
Date: 2012-05-15 00:00:00
Title: Regulamentul de punere în aplicare (UE) nr. 414/2012 al Comisiei din 15 mai 2012 de modificare a Regulamentului (CE) nr. 554/2008 în ceea ce privește conținutul minim al preparatului enzimatic 6-fitază și doza minimă recomandată a acestui preparat ca aditiv în hrana curcanilor pentru îngrășat  Text cu relevanță pentru SEE

16.5.2012   
            
            
               RO
            
            
               Jurnalul Oficial al Uniunii Europene
            
            
               L 128/5
            
         REGULAMENTUL DE PUNERE ÎN APLICARE (UE) NR. 414/2012 AL COMISIEI
   din 15 mai 2012
   de modificare a Regulamentului (CE) nr. 554/2008 în ceea ce privește conținutul minim al preparatului enzimatic 6-fitază și doza minimă recomandată a acestui preparat ca aditiv în hrana curcanilor pentru îngrășat
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Un preparat enzimatic 6-fitază (EC 3.1.3.26), clasificat în categoria „aditivi zootehnici”, a fost autorizat pe o perioadă de zece ani ca aditiv pentru hrana puilor pentru îngrășat, a găinilor ouătoare, a rațelor pentru îngrășat, a curcanilor pentru îngrășat și a purceilor înțărcați, în conformitate cu Regulamentul (CE) nr. 554/2008 al Comisiei (2).
            
         
               (2)
            
            
               În conformitate cu articolul 13 alineatul (3) din Regulamentul (CE) nr. 1831/2003, titularul autorizației a solicitat modificarea condițiilor autorizației pentru preparatul respectiv, prin reducerea conținutului minim și a dozei minime recomandate de la 1 000 FTU/kg la 500 FTU/kg de furaj complet, în utilizarea la curcanii pentru îngrășat. Cererea respectivă a fost însoțită de date pertinente care o susțin.
            
         
               (3)
            
            
               Autoritatea Europeană pentru Siguranța Alimentară a conchis, în avizul său din 13 noiembrie 2011, că preparatul respectiv poate fi eficient pentru îmbunătățirea utilizării fosforului în cazul curcanilor pentru îngrășat în doza minimă solicitată de 500 FTU/kg (3) de furaj complet.
            
         
               (4)
            
            
               Condițiile prevăzute la articolul 5 din Regulamentul (CE) nr. 1831/2003 sunt îndeplinite.
            
         
               (5)
            
            
               Prin urmare, Regulamentul (CE) nr. 554/2008 ar trebui modificat în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 554/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 mai 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 158, 18.6.2008, p. 14.
   
      (3)  EFSA Journal 2012; 10(1):2533.
   
      ANEXĂ
      Anexa la Regulamentul (CE) nr. 554/2008 se înlocuiește cu următorul text:
      
         
            „ANEXĂ
            
                        Număr de identificare al aditivului
                     
                     
                        Numele titularului autorizației
                     
                     
                        Aditiv
                     
                     
                        Compoziția, formula chimică, descrierea, metoda analitică
                     
                     
                        Speciile sau categoriile de animale
                     
                     
                        Vârsta maximă
                     
                     
                        Conținutul minim
                     
                     
                        Conținutul maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                  
                        Unități de activitate/kg de furaj complet cu un conținut de umiditate de 12 %
                     
                  
                        
                           Categoria de aditivi zootehnici. Grup funcțional: promotori de digestibilitate
                        
                     
                  
                        4a5
                     
                     
                        AB Enzymes GmbH
                     
                     
                        6-fitază
                        EC 3.1.3.26
                     
                     
                        
                                     
                                 
                                 
                                    
                                       Compoziția aditivului
                                    
                                    Preparat 6-fitază EC 3.1.3.26 produs de Pichia pastoris (DSM 15927) având o activitate minimă de:
                                    
                                                 
                                             
                                             
                                                Formă solidă: 2 500 FTU/g (1)
                                                
                                             
                                          
                                                 
                                             
                                             
                                                Formă lichidă: 5 000 FTU/ml
                                             
                                          
                              
                                     
                                 
                                 
                                    
                                       Caracterizarea substanței active
                                    
                                    6-fitază EC 3.1.3.26 produs de Pichia pastoris (DSM 15927)
                                 
                              
                                     
                                 
                                 
                                    
                                       Metodă analitică
                                        (2)
                                    
                                    Metoda colorimetrică bazată pe reacția vanadomolibdatului asupra fosfatului organic produs prin reacția asupra unui substrat cu conținut de fitat (fosfat de sodiu) la pH de 5,5 și la 37 °C.
                                 
                              
                     
                        Pui pentru îngrășat
                     
                     
                        —
                     
                     
                        500 FTU
                     
                     
                        —
                     
                     
                        
                                    1.
                                 
                                 
                                    A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                                 
                              
                                    2.
                                 
                                 
                                    Doza recomandată pe kilogram de furaj complet:
                                    
                                                —
                                             
                                             
                                                pui pentru îngrășat: 500-2 500 FTU;
                                             
                                          
                                                —
                                             
                                             
                                                găini ouătoare: 250-2 000 FTU;
                                             
                                          
                                                —
                                             
                                             
                                                rațe pentru îngrășat: 250-2 000 FTU;
                                             
                                          
                                                —
                                             
                                             
                                                curcani pentru îngrășat: 500-2 700 FTU;
                                             
                                          
                                                —
                                             
                                             
                                                purcei (înțărcați): 100-2 500 FTU.
                                             
                                          
                              
                                    3.
                                 
                                 
                                    Se utilizează în furajele combinate care conțin mai mult de 0,25 % fosfor fitinic.
                                 
                              
                                    4.
                                 
                                 
                                    Pentru purceii înțărcați de până la aproximativ 35 kg
                                 
                              
                                    5.
                                 
                                 
                                    Pentru siguranță: în timpul manipulării, utilizatorii trebuie să dispună de protecție respiratorie, ochelari și mănuși.
                                 
                              
                     
                        8.7.2018
                     
                  
                        Găini ouătoare
                     
                     
                        —
                     
                     
                        250 FTU
                     
                     
                        —
                     
                  
                        Rațe pentru îngrășat
                     
                     
                        —
                     
                     
                        250 FTU
                     
                     
                        —
                     
                  
                        Curcani pentru îngrășat
                     
                     
                        —
                     
                     
                        500 FTU
                     
                     
                        —
                     
                  
                        Purcei (înțărcați)
                     
                     
                        —
                     
                     
                        100 FTU
                     
                     
                        —
                     
                  
      
      
         (1)  1 FTU reprezintă cantitatea de enzimă care eliberează 1 micromol de fosfat anorganic pe minut din fitat de sodiu, la pH 5,5 și 37 °C.
      
         (2)  Detaliile privind metodele analitice sunt disponibile la următoarea adresă a laboratorului de referință comunitar: www.irmm.jrc.be/crl-feed-additives.”